**ТАЙЛАНД - обиколка на СЕВЕРЕН ТАЙЛАНД**

**и почивка на о-в Пукет**

**От планинските райони до крайбрежието - пътуване в страната на слоновете**



**11 дни / 9 нощувки / 10 закуски**

**Дата: от 28 ноември до 08 декември 2019 г.**

**По маршрут: София – Доха – Чанг Май – остров Пукет – островите Симилан - островна група Краби - Доха – София**

**1 ден София - Доха – Чанг Май**

Среща на летище София за полет на QATAR AIRWAYS за **Доха** в 12.25 ч. В 18.15 ч. кацане в катарската столица и в 20.10 ч. полет за **Чанг Май**.

**2 ден Чанг Май**

В 06.00 ч. кацане на летището в **Чанг Май –** един от главните градове в страната и административен център на Северен Тайланд. **Чанг Май** е живописен град, разположен в полите на планинската област на Тайланд. Неговата дълга история на столица на кралство Лан На е предпоставка както за важното място, което заема днес, така и за голямото му културно и историческо богатство. Трансфер и ранно настаняване в хотел**. Закуска.** Кратка почивка. Начало на обиколката на **Чанг Май /включена в пакетната цена /** с посещение на най - почитания храм в района **Уат дой Сутеп**. Криволичещ път отвежда до едноименния връх, на който се намира храмът, и от който се разкрива прекрасна гледка към намиращия се в ниското град. Храмът разполага с богата колекция от статуи на Буда и красива позлатена ступа. След връщане в града, обиколката продължава с посещението на храм **Уат пра Синг,** построен през XIV в., както и на фабрика за производство на традиционните за района чадъри от оризова хартия. **Обяд в местен ресторант.** Връщане в хотела. **Нощувка**.

**3 ден Чанг Май – Чанг Рай**

**Закуска.** Свободно време в **Чанг Май** или по желание и срещу допълнително заплащане отпътуване за намиращия се още по на север **Чанг Рай**. Макар и не голям, градът е посещаван от множество туристи и се е превърнал в популярна туристическа атракция. Сред най - големите му забележителности са творенията на двамата му най - известни синове – Таван Дучанее и Чалермчай Коситпипат. Таван създава т.нар. Черна къща, която според много изкуствоведи е въплъщение на ада. Съвсем различно е усещането, което създава изящния бял храм Уат Ронг Кун, създаден от Чалермчай. Програмата предвижда ранно отпътуване (07.00 ч.) от **Чанг Май** и попътна спирка в **Уат Там Пла –** живописен храм, разположен в пещерна ниша, от която извира бистър ручей, образуващ езерце в близост до храма**.** Кратко време, в което групата да се потопи в атмосферата на това идилично място. Следва отпътуване към пазара **Маесай,** където могат да се закупят сувенири и традиционни за района стоки. След кратко време за пазар отпътуване към така наречения Златен тригълник или мястото, където се срещат границите на три държави – Тайланд, Лаос и Мианмар. Тук ще имате възможност да се повозите с лодка по водите на една от най - могъщите реки в света – Меконг. Корабчето ще ви отведе до остров Дон Сао, който се намира на територията на Лаос **(нужен е паспорт по време на пътуването)** и после отново ще се върне на територията на **Тайланд.** **Обяд /включен в цената на тура/**. Посещение на **Уат Ронг Кун и Черната къща**. Връщане в **Чанг Май**. Следва **традиционна вечеря** в ресторант извън хотела с фолклорни танци, характерни за северен Тайланд **/включена в пакетната цена/.** **Нощувка.**

**4 ден Чанг Май – Мае Таман**

**Закуска.** Свободно време или по желание целодневна екскурзия до **Мае Таман**, където ще имате възможност да видите как се къпят слоновете в резервата, да нахраните малките и да се повозите на гърбовете им из планинския район. След разходката на гърба на най - големия сухоземен бозайник, ще се повозите на волски впряг, а после ще се качите на бамбуков сал за едно релаксиращо преживяване по водите на р. **Мае Тенг**. Програмата продължава с посещение на селищата на т.нар. планински племена – Лаху, Карен и Хмонг. Представителите на тези племена водят живеят бедно, но са съхранили традициите, облеклото и обичаите на предците си. **Обяд в местен ресторант.** Посещение на фабрика за производство на хартия от слонски изпражнения и на ферма за отглеждане на орхидеи и пеперуди. Връщане в хотела в **Чанг Май**. **Нощувка.**

**5 ден Чанг Май – остров Пукет**

**Закуска.** Трансфер до летището и полет за **остров Пукет**. Трансфер и настаняване в хотел. Свободно време за плаж. **Нощувка.**

**6 ден остров Пукет**

**Закуска.** Свободно време за плаж и водни спортове. **Нощувка.**

**7 ден Пукет - острови Симилан**

**Закуска.** Свободно време или по желание и срещу допълнително заплащане целодневна екскурзия до островната група **Симилан**. Наименованието, идващо от малайската дума „сембилан“, буквално означава „девет“, което е точният брой на островите в групата. Чудновати скални формирования, сякаш струпани от невидима ръка, се издигат на купчини от покритата със зеленина повърхност на островите и хвърлят своята сянка над белопясъчните плажове. Най - голямото богатство на **Симилан** обаче се крие под повърхността, където сред кораловите рифове цяло едно подводно царство, богато на флора и фауна, очаква да бъде открито. Програмата ще започне в 06.30 ч. с трансфер от хотела до кея, от който с лодка ще бъдат достигнати островите. Круизът предвижда спиране за плуване и гмуркане на няколко от най - интересните места по маршрута. А за да имате сили през целия ден, в пътуването е включен и **обяд на бюфет с рибни специалитети.** Връщане в **Пукет** около17.30 ч. **Нощувка.**

**8 ден остров Пукет – островна група Краби**

**Закуска.** Свободно време или по желание и срещу допълнително заплащане целодневен тур до островите **Краби.** След трансфер (07.00 ч.) до пристанището, ферибот ще ви отведе до пристанище в провинция Краби, откъдето с бърза лодка групата продължава към красивото крайбрежие, състоящо се от стотици варовикови острови. Акцент на пътуването са прекрасните острови **Тап, Мор, Кода,** където ще имате възможност да се насладите на фините бели пясъци на плажовете и да се потопите в тюркоазените води на залива **Пра Нанг**. Предвиден е и **обяд** на остров **Ао Нанг**, известен още като Пилешкият остров. В ранния следобед – отпътуване обратно към **Пукет**. Връщане в хотела към 18.00 ч. **Нощувка.**

**9 ден остров Пукет**

**Закуска.** Свободно време за плаж и водни спортове. **Нощувка.**

**10 ден остров Пукет**

**Закуска.** Свободно време за плаж и водни спортове**. Нощувка.**

**11 ден остров Пукет – Доха**

**Ранна закуска или сух пакет.** Трансфер до летището за полет до **Доха** в 10.00 ч.Кацане в **Доха** в 13.20 ч. Полет за **София** в 16.45 ч. Кацане на аерогара **София** в 21.15 ч.

**КРАЙНА ЦЕНА С ВКЛЮЧЕНИ ЛЕТИЩНИ ТАКСИ: 3465 лв.**

**Ранни записвания: отстъпка от 120 лв. от пакетната цена за записвания до 07.03.2019 г.**

**Пакетната цена включва:** самолетен билет София – Доха – Чанг Май – Пукет – Доха – София с включени летищни такси (70 EUR към 25.01.2019 г.), самолетен билет с включени летищни такси за вътрешен полет Чанг Май – Пукет, **9 нощувки** в хотели 4\*\*\*\* с ранно настаняване на 2-рия ден, от които 3 - в Чанг Май и 6 - на о-в Пукет, **10 закуски,** туристическа обиколка на Чанг Май с включен обяд, традиционна вечеря в ресторант извън хотела с фолклорни танци, характерни за северен Тайланд,всички трансфери летище – хотел – летище, водач – преводач на бълг. език по време на цялото пътуване.

**Забележка**: пакетната цена е калкулирана при курс 1 USD = 1.65 лв. При промяна на обменния курс, пакетната цена ще бъде преизчислена.

**Намаление за:**

* дете от 02-10.99 г. с 2- възрастни в стая на допълн. легло – 140 лв.
* дете от 02-10.99 г. с 2- възрастни в стая без ползване на самостоятелно легло – 265 лв.
* 3- ти възрастен на допълнително легло – 115 лв.

**Доплащане за:**

* медицинска застраховка с покритие 25 000 EUR на Групама Застраховане ЕАД – 22 лв., над 65 г. – 31.00 лв., над 70 г. – 44 лв.
* единична стая – 695 лв.
* виза за Тайланд – 30 EUR + такса за подготовка на документи за виза – 20 лв.
* бакшиши за шофьори, екскурзоводи и пиколи – 30 EUR /заплащат се с основния пакет/.

**Допълнителни мероприятия /заявяват се предварително и се заплащат с основния пакет/:**

* еднодневен тур с включен обяд до Чанг Рай с посещение на Черната къща и Уат Ронг Кун – 88 USD при мин. 4 туристи
* еднодневен тур с включен обяд до планинския район Мае Таман, резервата за слонове, селищата на планинските племена, фабрика за хартия и оранжерия с орхидеи – 96 USD при мин. 4 туристи
* еднодневен тур до острови Симилан с включен обяд - 95 USD при мин. 2 туристи
* еднодневен тур до Краби с включен обяд – 90 USD при мин. 2 туристи

Забележка: екскурзиите се провеждат с местен екскурзовод на английски език. Група от записани мин. 10 туристи се придружава от българския водач. Цените на допълнителните екскурзии подлежат на препотвърждение, както и тяхната последователност на провеждане.

**Примерни хотели**, ползвани по тази програма – хотел Duangtawan Chiangmai 4\* - супериор стаи (http://www.duangtawanhotelchiangmai.com/) или подобен в Чанг Май, хотел Deevana Plaza Phuket Patong 4\* - делукс стаи изглед към града (http://www.deevanaplazaphuket.com/) или подобен на о-в Пукет.

**Минимален брой туристи за осъществяване на екскурзията:** 12 туристи

**Срок за уведомление при недостигнат минимален брой туристи:** 20 дни преди началната дата.

**Необходими документи**: задграничен паспорт с 6-месечна валидност към крайната дата на пътуване, попълнен формуляр на Консулски отдел на Тайланд, 1 актуална снимка. За издаването на туристическа входна виза за Тайланд: такса - 30 EUR.

**Начин на плащане**: депозит – 1-ва вноска 800 лв. при записване, 2-ра вноска – 1000 лв. до 60 дни преди датата, доплащане – до 30 дни преди отпътуване.

**Застраховка „Отмяна на пътуване“:** предоставяме възможност за сключване на допълнителна застраховка “Отмяна на пътуване” по чл. 80, ал. 1, т.14 от Закона за туризма, покриваща разходите за анулиране на пътуването, за съкращаване и прекъсване на пътуването, поради здравословни причини на пътуващия, негови близки, неотложно явяване на дело, съкращаване от работа и др. Стойността на застраховката се изчислява на база крайна дължима сума по договора, като има значение и възрастта на Потребителя. В зависимост от възрастта на туриста стойността на застраховката е между 3% и 8% върху крайната дължима сума по договора за организирано пътуване.

**Туроператор “ТА Мондел Травел” е застрахована по смисъла на чл. 97, ал.1 от Закона за туризма в застрахователна компания АЛИАНЦ БЪЛГАРИЯ със застрахователна полица №13160183000000030 /валидна от 31.07.2018 г. до 30.07.2019 г./**

